Einar Solbu

Einar Solbu (født 1942) var dekan ved fakultetet for scenekunst (teater, opera, dans og scenografi) ved Kunsthøgskolen i Oslo. Han er utdannet som kirkemusiker ved Musikkonservatoriet i Oslo 1973–1976 og har vært organist i Oslo og Asker. 

Etter utdanningen var han amanuensis og førsteamanuensis, undervisningsleder og studiesjef ved Norges musikkhøgskole.-Å bygge en institutsjon er i seg selv en pedagogisk øvelse – Norges Musikkhøgskole – nmh.no 11. september 2020  Deretter var han direktør for stiftelsen Grieg-jubileet 1991–1993 og i årene 1994–2005 direktør for Rikskonsertene. Fra 1990 til 1992 var han også generalsekretær for Dronning Sonja Internasjonale Musikkonkurranse. Fra 2005 var han har styreleder ved Den norske Opera. Han ledet arbeidet med Den norske kirkes kulturmelding, som i 2005 resulterte i utredningen Kunsten å være kirke. Han har også vært president i International Society for Music Education og visepresident i International Music Council.80 års omtale i Aftenposten 3. februar 2022

Solbu ble i 2013 utnevnt til ridder av 1. klasse av St. Olavs Orden for «innsats for norsk musikk- og kulturliv.»«Utnevnelse til St. Olavs Orden», kongehuset.no, 2. februar 2013. Besøkt 2. februar 2013.

 Bibliografi 
 Holen, Astrid, Harald Jørgensen, Frederik Zimmer og Einar Solbu: Spillerom: festskrift til Einar Solbu pǎ 60-årsdagen 3. februar 2002. Oslo: Novus forlag, 2002.  ISBN 9788270993420 
 Det spiller en rolle. Om sammenheng mellom musikerutdanning og musikkformidling. Solum forlag 1993 ISBN 9788256008605
 Harald Herresthal og Einar Solbu: Lindemantradisjonen og de lange linjer i norsk kirkemusikk. Ad Notam forlag 2023 ISBN 978-82-93918-04-2

 Referanser 

Eksterne lenker
 Einar Solbu – Store norske leksikon 

Kategori:Norske organister
Kategori:Norske kunstprofessorer
Kategori:Riddere av 1. klasse av St. Olavs Orden
Kategori:Personer fra Eidskog kommune